**„NAJ MULTI-KULTI FOTKA – STUDENI“**

Poznato je da krajem mjeseca studenog počinje otvorenje Advenata diljem svijeta. Ovaj put imali smo priliku „posjetiti“ bajkovite adventske destinacije kao što su Beč, Innsbruck i Prag. Zahvaljujemo učenicima iz 3.f i 1.c razreda koji su svojim fotografijama obogatili naš multi-kulti kutak u školi i omogućili nam lijepa adventska putovanja.

Žiri u sastavu profesorica Trogrlić i Maljković, knjižničarke Petre Medić i dvije učenice iz 3.f razreda (Nika Pranjić i Mihaela Draganić) je birao pobjednika za mjesec studeni. Najviše glasova osvojila je fotografija učenice Tare Rahele Radić. Čestitamo Tari uz prigodnu nagradu knjižničarke!

Tara je nedavno sa svojom obitelji posjetila najstariji i najpoznatiji bečki božićni sajam „Christkindlmarkt“ koji se održava ispred Gradske vijećnice (Rathausplatz). Osim što nudi brojne štandove s ručno izrađenim božićnim ukrasima i tradicionalnim poklonima, Tara nam je preporučila da na sajmu obavezno isprobamo tradicionalnu austrijsku poslasticu Kaiserschmarrn (carski drobljenac) i ugrijemo se uz Apfelpunsch (punč od jabuka).

Božićni sajam! Weihnachtsmarkt! Christmas market! Mercatino di Natale! Mercado de Navidad! Marché de Noël! Piata de Craciun!



